cyanic-selkie/wikianc huggingface dataset:
Μαρία Γκαμπριέλα της Σαβοΐας
Βιογραφία
Οι γονείς της, που παντρεύτηκαν το 1930, ως ζευγάρι ήταν δυστυχισμένο, η μητέρα της σε συνέντευξή της πολλά χρόνια αργότερα είπε: "Δεν ήμασταν ποτέ ευτυχισμένοι" και χώρισαν μετά την κατάργηση της ιταλικής μοναρχίας το 1946. Για να αποφύγουν τη σύλληψη από ναζιστικά στρατεύματα το 1943, μαζί με την μητέρα της και τα αδέλφια της, εγκατέλειψαν την Ιταλία στην ουδέτερη Ελβετία. Μετά την πτώση της μοναρχίας, η οικογένεια ενώθηκε για λίγο στην Πορτογαλία, σύντομα όμως επέστρεψαν με τη μητέρα τους στην Ελβετία, ενώ ο πατέρας τους παρέμεινε στην Πορτογαλία. Όντας καθολικοί, οι γονείς της δεν πήραν ποτέ διαζύγιο.
Ντιναμό Δρέσδης
Ιστορία
Τον Απρίλιο του 1953 ιδρύθηκε η αθλητική οργάνωση ΣΦ Ντιναμό, στην οποία προσχώρησε η ΒΠ Δρέσδη, λαμβάνοντας την ονομασία Ντιναμό Δρέσδης. Αμέσως μετά κατέκτησε τον πρώτο τίτλο της ατην Ανατολική Γερμανία.
Υπουργείο Εργασίας και Κοινωνικών Ασφαλίσεων (Ελλάδα)
Το Υπουργείο Εργασίας και Κοινωνικών Ασφαλίσεων της Ελλάδας (1995 - 2004), ιδρύθηκε στις 14 Σεπτεμβρίου 1995 από την κυβέρνηση του Ανδρέα Παπανδρέου.
Ντιναμό Δρέσδης
Παραπομπές
χωρίς-πλαίσιο|1973
Εξωτερικοί σύνδεσμοι
Κατηγορία:Ντιναμό Δρέσδης Κατηγορία:Ιδρύσεις ποδοσφαιρικών ομάδων το 1950 Κατηγορία:Δρέσδη
Υπουργείο Εργασίας και Κοινωνικών Ασφαλίσεων (Ελλάδα)
Το Υπουργείο δημιουργήθηκε μετά την μεταφορά όλων των αρμοδιοτήτων και του προσωπικού της «Γενικής Γραμματείας Κοινωνικών Ασφαλίσεων» (που μέχρι τότε υπαγόταν στο Υπουργείο Υγείας, Πρόνοιας και Κοινωνικών Ασφαλίσεων) στο Υπουργείο Εργασίας.
Μαρία Γκαμπριέλα της Σαβοΐας
Πρόταση γάμου από τον Σάχη του Ιράν
Ο Πάπας Ιωάννης ΚΓ΄ φέρεται ότι άσκησε βέτο στην πρόταση. Σε ένα άρθρο σχετικά με τις φήμες γύρω από τον γάμο "ενός μουσουλμάνου ηγεμόνα και μιας καθολικής πριγκίπισσας", η εφημερίδα του Βατικανό "L'Osservatore Romano" έγραψε ότι ο αγώνας αυτός αποτελούσε "σοβαρό κίνδυνο".
Οικογένεια
Στις 12 Φεβρουαρίου 1969 η Μαρία Γκαμπριέλα παντρεύτηκε τον Ρόμπερτ Ζάλινγκερ ντε Μπόλκανι στο Σαιν-Μέμε. Ο θρησκευτικός τους γάμος έγινε στις 21 Ιουνίου 1969 στο Εζ-σο-Μερ. Το ζευγάρι μαζί απέκτησε το μοναδικό παιδί:
Η Μαρία Γκαμπριέλα και ο σύζυγός της χώρισαν το 1976 και τον Νοέμβριο του 1990 βγήκε επίσημα το διαζύγιό τους.
Παραπομπές
Κατηγορία:Οίκος της Σαβοΐας Κατηγορία:Πριγκίπισσες της Ιταλίας Κατηγορία:Πριγκίπισσες της Σαβοΐας
Ξιφασκία στους Θερινούς Ολυμπιακούς Αγώνες 1900 – Ξίφος ασκήσεως διδασκάλων
Το ξίφος ασκήσεως διδασκάλων ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες που διεξήχθησαν από τις 22 μέχρι τις 29 Μαΐου 1900, έλαβαν μέρος συνολικά 60 ξιφομάχοι από οκτώ χώρες.
Σύνοψη αγωνίσματος
290px|μικρογραφία|δεξιά|Ο [[Ίταλο Σαντέλι (αριστερά) και ο Jean-Baptiste Mimiague (δεξιά) κατά τη διάρκεια του αγωνίσματος. Ο Σαντέλι έχασε και τους δύο γύρους στον αγώνα.]] Στα προκριματικά του αγωνίσματος ξιφασκίας διδασκάλων, που διεξήχθησαν στις 22 και 23 Μαΐου 1900, συμμετείχαν 60 ξιφομάχοι, 43 εκ των οποίων πέρασαν την επόμενη ημέρα στα προημιτελικά και 16 ξιφομάχοι εξ αυτών πέρασαν στα ημιτελικά στις 26 Μαΐου όπου σχημάτισαν δύο ομίλους εκ των οποίων προκρίθηκαν στον τελικό οι τέσσερις κορυφαίοι ξιφομάχοι από τον καθέ όμιλο, ενώ οι υπόλοιποι πήραν μέρος σε αγώνες για τις θέσεις 9 έως 16. Στον τελικό που διεξήχθη στις 29 Μαΐου 1900 βρέθηκαν αντιμέτωποι οκτώ διδάσκαλοι ξιφομάχοι, οι έξι ήταν Γάλλοι και οι άλλοι δύο Ιταλοί.
Ο Γάλλος διδάσκαλος Lucien Mérignac πήρε την πρώτη θέση, στη δεύτερη θέση ακολούθησε ο Γάλλος διδάσκαλος Alphonse Kirchhoffer και στην τρίτη ο επίσης Γάλλος διδάσκαλος Jean-Baptiste Mimiague.
Πηγές
Ξιφασκία Κατηγορία:Ξιφασκία
Ελισάβετ Ζαχαριάδου
Η '''Ελισάβετ Α. Ζαχαριάδου''' (1931-2018) ήταν Ελληνίδα Ιστορικός Τουρκολόγος, ομότιμη καθηγήτρια του Πανεπιστημίου Κρήτης. Είχε ειδίκευση στην πρώιμη Οθωμανική Αυτοκρατορία (περ. 1300-1600).
Μετά τις σπουδές της στη Σχολή Ανατολικών και Αφρικανικών Σπουδών στο Πανεπιστήμιο του Λονδίνου, έγινε Καθηγήτρια Τουρκικών Σπουδών στο Πανεπιστήμιο Κρήτης από το 1985 έως το 1998, ενώ, μαζί με τον Βασίλη Δημητριάδη, υπήρξε συνιδρύτρια του Προγράμματος Τουρκικών Σπουδών του Ινστιτούτου Μεσογειακών Σπουδών στο Ρέθυμνο. Το 1990 αναγορεύτηκε επίτιμη διδάκτορας του Πανεπιστημίου της Άγκυρας. Το 1993 έγινε μέλος της Ευρωπαϊκής Ακαδημίας (Academia Europaea).
Εργογραφία
Ως επιμελήτρια, ήταν υπεύθυνη για τη δημοσίευση των πρακτικών των τεσσάρων πρώτων διεθνών συμποσίων που πραγματοποιήθηκαν από το Πρόγραμμα Τουρκικών Σπουδών του Ινστιτούτου Μεσογειακών Σπουδών:
Παραπομπές
Κατηγορία:Έλληνες ιστορικοί Κατηγορία:Μικρασιατικός Ελληνισμός
Νικολάι Ρόζοφ
Ο Νικολάι Χρίστοβιτς Ρόζοφ (Николай Христович Розов, 20 Φεβρουαρίου 1938, Μόσχα, ΡΣΟΣΔ, ΕΣΣΔ - 2 Νοεμβρίου 2020, Μόσχα, Ρωσία) ήταν Ρώσος μαθηματικός και λέκτορας πανεπιστημίου.
Βιογραφία
Ο Ρόζοφ αποφοίτησε από τη Σχολή Μηχανικής και Μαθηματικών του Κρατικού Πανεπιστημίου Λομονόσοφ της Μόσχας (ΚΠΜ) το 1958. Έγινε βοηθός στην έδρα διαφορικών εξισώσεων και δίδαξε στο ΚΠΜ από το 1961. Το 1964 υπερασπίστηκε την υποψήφια διατριβή του στις φυσικομαθηματικές επιστήμες. Το 1966 έγινε λέκτορας και Αντιπρύτανης (μέχρι το 1970) της Μηχανικής και Μαθηματικής Σχολής στο ΚΠΜ.
Τα 1968-1994 ο Ρόζοφ ήταν ανώτερος ερευνητής στο Τμήμα Μαθηματικών του Πανενωσιακού Ινστιτούτου Επιστημονικής και Τεχνικής Πληροφορικής της Ακαδημίας Επιστημών της ΕΣΣΔ. Από το 1978, μαζί με τους Β. Α. Κοντράτιεφ και Β. Μ. Μιλλιόνσικοφ, διεύθυνε σεμινάριο για τη θεωρία των διαφορικών εξισώσεων της Έδρας Διαφορικών Εξισώσεων του ΚΠΜ. Το 1983 υποστήριξε τη διδακτορική του διατριβή στις φυσικομαθηματικές επιστήμες. Το 1989 διορίστηκε καθηγητής στην Έδρα Διαφορικών Εξισώσεων στο ΚΠΜ.
Οι κύριοι τομείς εργασίας του Ρόζοφ ήταν οι συνήθεις και μερικές διαφορικές εξισώσεις και η θεωρία της τεχνολογίας ελέγχου. Ανέπτυξε μια ασυμπτωτική θεωρία λύσεων περιοδικών διαφορικών εξισώσεων με συνεχείς και ασυνεχείς περιοχές. Συν-συγγραφείς του ήταν ο Ε. Φ. Μισένκο και ο Α. Γ. Κολεσόφ.
Από το 1997, ο Ρόζοφ ήταν κοσμήτορας και διοργανωτής της Παιδαγωγικής Σχολής του ΚΠΜ και επικεφαλής της Έδρας Εκπαιδευτικών Τεχνολογιών της Σχολής. Από το 2000 διηύθυνε το σεμινάριο για την παιδαγωγική, τις μεθόδους διδασκαλίας και τα προβλήματα της εκπαίδευσης. Ήταν αντεπιστέλλον μέλος της Ρωσικής Ακαδημίας Εκπαίδευσης.
Παραπομπές
Κατηγορία:Ρώσοι μαθηματικοί Κατηγορία:Μαθηματικοί του 20ού αιώνα
Γουλιέλμος Αλβέρτος του Ούραχ
Ο Γουλιέλμος-Αλβέρτος, γερμ. Wilhelm-Albert (γενν. 9 Αυγούστου 1957) από τον Οίκο της Βυρτεμβέργης είναι δούκας του Ούραχ.
Βιογραφία
Είναι ο δευτερότοκος γιος του Έμπερχαρτ πρίγκιπα του Ούραχ (γιου του Γουλιέλμου-Καρόλου δούκα του Ούραχ) και της Ίνιγκα, κόρης του Λουδοβίκου-Φιλίππου πρίγκιπα του Τουρν & Τάξις. Μεγαλύτερος αδελφός του είναι ο Κάρολος-Άνσελμος.
Γεννήθηκε στο κάστρο Χόενμπερκ κοντά στο Ζέεσαουπτ της Βαυαρίας. Είναι εγγονός του Γουλιέλμου-Καρόλου δούκα του Ούραχ, βασιλιά της Λιθουανίας για τέσσερις μήνες το 1919 και υποψήφιου πρίγκιπα του Μονακό. Το 1918 έτος το βασίλειο της Βυρτεμβέργης καταργήθηκε, όπως όλες οι ηγεμονίες της Γερμανίας: οι τίτλοι έμειναν ως επώνυμα, χωρίς αντίστοιχη περιοχή.
Το 1969 απεβίωσε ο πατέρας τους και το 1981 ο θείος τους Κάρολος-Γκέρο δούκας του Ούραχ και τον διαδέχθηκε ο Κάρολος-Άνσελμος, αλλά όταν το 1991 έκανε μοργανατικό γάμο, έχασε τον τίτλο του και τον διαδέχθηκε ο Γουλιέλμος-Αλβέρτος ως δούκας του Ούραχ και επικεφαλής του κλάδου.
Είναι μηχανικός και ζει στο κάστρο Όσενμπερκ, κοντά στο Ντύσελντορφ. Αυτός και ο Οίκος του παραμένουν ιδιοκτήτες του κάστρου Λήχτενσταϊν (νότια της Στουτγάρδης), ιστορικής έδρας του κλάδου του· το κάστρο είναι ανοιχτό για το κοινό.
Οικογένεια
Νυμφεύτηκε το 1959 την Κάρεν, κόρη του Κόνραντ φον Μπράουσιτς-Μπέργκε φον Τριπς από τον Οίκο των Λίμπουργκ. Έχει τέκνα :
Εξωτερικοί σύνδεσμοι
Κατηγορία:Οίκος της Βυρτεμβέργης
Παναιτώλιο Αιτωλοακαρνανίας
Το Παναιτώλιο, επίσημα Παναιτώλιον, είναι πεδινή κωμόπολη και κοινότητα της Περιφερειακής Ενότητας Αιτωλοακαρνανίας σε υψόμετρο 67 μέτρα.
Γεωγραφία - Αξιοθέατα
Το Παναιτώλιο βρίσκεται μόλις 5 χλμ. νοτιοανατολικά από το Αγρίνιο και είναι σχεδόν ενωμένο με αυτό. Συνορεύει με το Καινούργιο (ΒΑ.), την εθνική οδό Αντίρριου - Ιωαννίνων (Δ.), τη Νέα Αβόρανη και τη λίμνη Τριχωνίδα. Ο εύφορος κάμπος του ξεκινά κοντά στις υπόρειες του Παναιτωλικού όρους και τελειώνει στις καλαμιές της λίμνης. Βασικά προϊόντα είναι οι ελιές, το καλαμπόκι και το τριφύλλι. Με τα καλοχτισμένα πέτρινα σπίτια του δεσπόζει στην περιοχή της Τριχωνίδας, στις παρυφές της οποίας βρίσκονται και τα "Αμπάρια", γνωστά για την πανίδα, τη χλωρίδα και όπου τα παλιότερα χρόνια είχε αναπτυχθεί εμπόριο χελιών και άλλων ψαριών. Το παλιό αντλιοστάσιο που υπήρχε ανακαινίστηκε μέσω Ευρωπαϊκού Προγράμματος LIFE - ΦΥΣΗ 1999 και μετατράπηκε σε Κέντρο Περιβάλλοντος Τριχωνίδας. Διαθέτει εκθεσιακό χώρο με θεματικούς πίνακες, μακέτα της Τριχωνίδας, ενυδρείο με ψάρια της λίμνης, αίθουσα προβολών και εργαστήριο ανάλυσης ποιότητας νερού. Στον ίδιο χώρο λειτουργεί εκθετήριο του Γυναικείου Συνεταιρισμού Παναιτωλίου με τοπικά προϊόντα (γλυκά κουταλιού, τραχανά, χυλοπίτες κ.ά.).
Ιστορία
Στην ηλεκτρονική εφημερίδα του Αγρινίου "Νέα Εποχή" ο Αθανάσιος Παλιούρας διηγείται: ''"Ανατολικά και νότια του Βραχωριού απλώνεται η ακραία συνοικία, που όλοι την ονομάζουν Ντούτσαγα. Ο παππούς μου, ο μπάρμπα-Ζάχος ο Κάππας, που έφτασε τα εκατό και μας αποχαιρέτησε όρθιος μια Μεγάλη Παρασκευή του 1961, έλεγε πως, καθώς θυμόταν από τους παλιότερους που το κουβέντιαζαν, όταν αυτός ήταν παιδί - δηλαδή εκεί γύρω στα 1880 - όλοι ήξεραν για τον Ντουτς - αγά. Αυτός ο Τούρκος αγάς εξουσίαζε την περιοχή μας ως την ώρα που επαναστάτησαν οι Βραχωρίτες - μια άλλη ηρωική ιστορία αυτή - δηλαδή ως τις 11 Ιουνίου 1821. Ήταν ο Ντουτς αγάς γαμπρός του Μουσταφά - πασά, που είχε στην κατοχή του όλη την παραλίμνια περιοχή και μέχρι τον Αϊ Γιάννη τον Ριγανά. Αυτό το μεγάλο και πλούσιο προάστιο του Αγρινίου, το Παναιτώλιο σήμερα, οι παλιότεροι το ξέρουν το μισό σαν Μουσταφούλι και το άλλο μισό σαν Χαλίκι. Από τα παιδικά μου χρόνια θυμάμαι κι εγώ πως κάθε Σαββατοκύριακο ερχόταν το νερό από το ποτάμι της Ερημίτσας (Ερμίτσα) και ποτιζόταν η Ρουπακιά. Ήταν, έλεγαν, μέσα στη συμφωνία της προίκας που έδωσε ο Μουσταφά - πασάς στον Ντουτς - αγά. Τουρκικό εθιμικό δίκαιο που έμεινε ως σήμερα ισχυρό και παντοδύναμο, πάνω από οποιαδήποτε νεότερη ρύθμιση".''
Διοικητικά
Το Παναιτώλιο αναφέρεται επίσημα μετά την απελευθέρωση το 1835 με την ονομασία Μουσταφούλι στο ΦΕΚ 19Α - 07/12/1835 να προσαρτάται στον τότε δήμο Θέρμου. Το 1912 με το ΦΕΚ 261Α - 31/08/1912 ορίστηκε έδρα της νεοϊδρυθείσας κοινότητας Μουσταφουλίου. Το 1928 με ΦΕΚ 81Α - 14/05/1928 μετονομάστηκε σε Παναιτώλιον. Σύμφωνα με το πρόγραμμα Καλλικράτης αποτελεί την τοπική κοινότητα Παναιτωλίου που υπάγεται στη δημοτική ενότητα Θεστιέων του Δήμου Αγρινίου και σύμφωνα με την απογραφή 2011 έχει 2.935 μόνιμους κατοίκους.
Διατελέσαντες πρόεδροι της Κοινότητας Παναιτωλίου
Πρόεδροι της Κοινότητας διετέλεσαν τα εξής πρόσωπα:
Αθλητισμός
Στο Παναιτώλιο εδρεύει ο «Γυμναστικός Σύλλογος Ολυμπιακός Παναιτωλίου», ο οποίος έχει επίσημο έτος ίδρυσης το 1948 και εκπροσωπεί την περιοχή στις τοπικές ποδοσφαιρικές διοργανώσεις της Ε.Π.Σ. Αιτωλοακαρνανίας. Αγωνίζεται με χρώματα το κόκκινο και το λευκό και έμβλημά του αποτελεί ο δαφνοστεφανωμένος έφηβος.
Ο Ολυμπιακός Παναιτωλίου εχει πολυετή παρουσία στα τοπικά πρωταθλήματα. Η σημαντικότερη διάκρισή του είναι η συμμετοχή του στην Δ΄ Εθνική κατηγορία τη χρονιά 1992-93, ενώ την ίδια χρονιά υπήρξε φιναλίστ του κυπέλλου Ε.Π.Σ. Αιτωλοακαρνανίας με αντίπαλο τον Ναυπακτιακό Αστέρα.
Το καλοκαίρι του 2019 δε δήλωσε συμμετοχή στο πρωτάθλημα της Β΄ Κατηγορίας όπου αγωνιζόταν και έτσι τη χρονιά 2019-20 έμεινε εκτός αγωνιστικής δράσης. Ωστόσο ένα χρόνο αργότερα, το Σεπτέμβριο του 2020 δήλωσε ξανά συμμετοχή στα πρωταθλήματα της Ε.Π.Σ. Αιτωλοακαρνανίας, ξεκινώντας από τη Γ΄ Κατηγορία.
Έδρα του αποτελεί παραδοσιακά το Δημοτικό Γήπεδο Παναιτωλίου το οποίο το 2020 μετονομάστηκε σε Δημοτικό Γήπεδο Παναιτωλίου «Δημήτριος Καραγιάννης» προς τιμήν του αείμνηστου πρώην προέδρου του συλλόγου για την προσφορά του στο σύλλογο και στην τοπική κοινωνία γενικότερα.
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Ιερά Μητρόπολις Φλωρίνης, Πρεσπών και Εορδαίας
Η Ιερά Μητρόπολις Φλωρίνης, Πρεσπών και Εορδαίας είναι μια από τις Μητροπόλεις των λεγομένων «Νέων Χωρών».
Έδρα της είναι η Φλώρινα, και η έκταση της Ιεράς Μητρόπολις, εκτείνεται, στο βορειοδυτικό τμήμα της Ελλάδας. Στη Μητρόπολη υπάγονται ιερατικά η πόλη της Φλώρινας και η ευρύτερη περιοχή της, οι περιοχές του Αμυνταίου και των Πρεσπών (εκτός από ορισμένα χωριά τους), αρκετά χωριά του Δήμου Έδεσσας (Παλαιός και Νέος Άγιος Αθανάσιος, Γραμματικό, Ζέρβη, Παναγίτσα, Νέα Ξανθόγεια, Άγιος Δημήτριος και Περαία), τα οποία ανήκουν διοικητικά στην περιφερειακή ενότητα Πέλλας, καθώς και η Πτολεμαΐδα και η ιστορική περιοχή της Εορδαίας η οποία ανήκει διοικητικά στην περιφερειακή ενότητα Κοζάνης. Η πόλη της Πτολεμαΐδας, αντίστοιχα αποτελεί τη μεγαλύτερη πληθυσμιακά πόλη, εντός των ορίων της Ιεράς Μητρόπολις Φλωρίνης, Πρεσπών και Εορδαίας. Παλαιότερα, στη Μητρόπολη, ανήκε μέχρι και το 1967 και η περιοχή της Αλμωπίας της περιφερειακής ενότητα Πέλλας.
thumb|250px|Ο Μητροπολιτικός Ναός Αγίου Παντελεήμονος [[Φλώρινας.]]
Ποιμενάρχης της Ιεράς Μητροπόλεως είναι ο Μητροπολίτης Θεόκλητος (Πασσαλής). Ο Μητροπολιτικός Ναός της πόλεως Φλώρινας είναι αφιερωμένος στον Άγιο Παντελεήμονα.
Ιστορία
Το 1943 πραγματοποιείται για πρώτη φορά αναφορά για την Ιερά Μητρόπολη Φλωρίνης, Αλμωπίας και Εορδαίας. Έπειτα από απόφαση της Εκκλησίας της Ελλάδος στις 22 Ιουνίου 1967, η εκκλησιαστική περιφέρεια της Αλμωπίας ενσωματώθηκε στην Ιερά Μητρόπολη Εδέσσης και έτσι η Μητρόπολη της Φλώρινας μετονομάστηκε σε Ιερά Μητρόπολις Φλωρίνης, Πρεσπών και Εορδαίας.
Την τοπική Εκκλησιαστική και Επισκοπική Ιστορία έχει καταγράψει ενδελεχώς σε εκδοθέν πόνημα ο Πρωτοσύγκελος της Μητροπόλεως, αρχιμανδρίτης Νικηφόρος Μανάδης.
Η Ιερά Μητρόπολη υπάγεται στην Εκκλησία της Ελλάδος, ωστόσο, επιτροπικώς και πνευματικώς υπάγεται στο Οικουμενικό Πατριαρχείο.
Αγιολογία
Στους τοπικούς αγίους της Μητροπόλεως συμπεριλαμβάνονται οι εξής:
Αρχιερατικές Περιφέρειες
Η Ιερά Μητρόπολις Φλωρίνης, Πρεσπών και Εορδαίας, διαιρείται στις κάτωθι Αρχιερατικές Περιφέρειες:
Ιερές Μονές
Ανδρικές
Εξωτερικοί σύνδεσμοι
* Φλωρινης
Σάλεμ Αλ-Ντοσαρί
Ο Σάλεμ μπιν Μοχάμεντ μπιν Σαφί Αλ-Ντοσαρί ( سالم محمد الدوسري) (γενν. 19 Αυγούστου 1991) είναι Σαουδάραβας επαγγελματίας ποδοσφαιριστής, ο οποίος αγωνίζεται ως πλάγιος μέσος για την Αλ Χιλάλ.
Σταδιοδρομία σε συλλόγους
Ο Αλ-Ντοσαρίi εντάχθηκε στην Αλ Χιλάλ ΦΚ ως παίκτης νέων. Το 2018, ως μέρος μιας συμφωνίας μεταξύ της Ποδοσφαιρικής Ομοσπονδίας Σαουδικής Αραβίας και της Πριμέρα Ντιβισιόν, εντάχθηκε στην ισπανική Βιγιαρεάλ ως δανεικός. Έκανε μία εμφάνιση στην Ισπανία, μπαίνοντας ως αλλαγή εναντίον της Ρεάλ Μαδρίτης, καθώς η Βιγιαρεάλ ήρθε από πίσω και ισοφάρισε σε 2-2.
Στον δεύτερο αγώνα του τελικού του ΑΦΚ Τσάμπιονς Λιγκ 2019 στις 24 Νοεμβρίου, ο Αλ-Ντοσαρί σημείωσε το εναρκτήριο γκολ σε μια εκτός έδρας νίκη με 2-0 επί της Ουράβα Ρεντ Ντάιαμοντς, η οποία είδε την Αλ Χιλάλ να κατακτά τον τίτλο μετά τη νίκη με 3-0 συνολικά. Ο τίτλος τους επέτρεψε να προκριθούν στο Παγκόσμιο Κύπελλο Συλλόγων του 2019.
Εθνική ομάδα
Ο Αλ-Ντοσαρί κλήθηκε στην Εθνική Σαουδικής Αραβίας για τα προκριματικά του Παγκοσμίου Κυπέλλου του 2014 και σημείωσε το πρώτο του διεθνές γκολ σε έναν εκτός έδρας αγώνα εναντίον της Αυστραλίας το 2012. Τον Μάιο του 2018, ονομάστηκε στην προκριματική ομάδα της Σαουδικής Αραβίας για το Παγκόσμιο Κύπελλο του 2018 στη Ρωσία. Στις 25 Ιουνίου, ο Αλ-Ντοσαρί σημείωσε το νικητήριο γκολ αργά στον αγώνα, καθώς η ομάδα του κέρδισε με 2–1 την Αίγυπτο στον τελευταίο αγώνα της φάσης των ομίλων του Παγκοσμίου Κυπέλλου.
Στις 22 Νοεμβρίου 2022, ο Αλ-Ντοσαρί σημείωσε το δεύτερο γκολ του σε Παγκόσμιο Κύπελλο, το πρώτο του στην έκδοση του 2022 στο Κατάρ, σε έναν αγώνα εναντίον της Αργεντινής. Έκανε ένα τρέξιμο γύρω από το κουτί πριν σουτάρει δίπλα από τον Εμιλιάνο Μαρτίνες για να βάλει τη Σαουδική Αραβία μπροστά στο σκορ 2-1, το οποίο έληξε με νίκη για τα Πράσινα Γεράκια, σε μια από τις μεγαλύτερες εκπλήξεις στην ιστορία του Παγκοσμίου Κυπέλλου.
Διακρίσεις
Αλ Χιλάλ
Ατομικές
Εξωτερικοί σύνδεσμοι
Κατηγορία:Σαουδάραβες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές ολυμπιακής ομάδας Σαουδικής Αραβίας Κατηγορία:Ποδοσφαιριστές Εθνικής Σαουδικής Αραβίας Κατηγορία:Ποδοσφαιριστές Ασιατικού Κυπέλλου Εθνών 2015 Κατηγορία:Ποδοσφαιριστές Ασιατικού Κυπέλλου Εθνών 2019 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές στους Θερινούς Ολυμπιακούς Αγώνες 2020 Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Ποδοσφαιριστές Αλ Χιλάλ ΦΚ Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία
Σπουδή Op. 10, No. 6 (Σοπέν)
Η Σπουδή Op. 10, No. 6 σε Μι ύφεση ελάσσονα είναι σπουδή του Φρεντερίκ Σοπέν, που γράφτηκε το 1830. Δημοσιεύτηκε για πρώτη φορά το 1833, σε Γαλλία, Γερμανία και Αγγλία. Το τέμπο της είναι andante σε 6/8, και είναι μαζί με τη Op. 10, No. 3 και Op. 25 No. 7, είναι πιο αργές. Η συγκεκριμένη σπουδή εστιάζει περισσότερο στην έκφραση και στη μελωδία. Μία μέση ερμηνεία της διαρκεί περίπου 3 ½ λεπτά. Η σπουδή είναι γνωστή και ως η Αντάντε.
Εξωτερικοί σύνδεσμοι
10 06 Κατηγορία:Συνθέσεις του 1830 Κατηγορία:Συνθέσεις σε Μι ύφεση ελάσσονα
36η Συμφωνία (Μότσαρτ)
Η 36η Συμφωνία σε Ντο μείζονα, K. 425 είναι μία συμφωνία του Αυστριακού συνθέτη Βόλφγκανγκ Αμαντέους Μότσαρτ, η οποία γράφτηκε κατά τη διάρκεια της βραχύβιας παραμονής του στο Λιντς, το οποίο αποτέλεσε στάση από το ταξίδι του με τη σύζυγό του από το Σάλτσμπουργκ στη Βιέννη, το 1783. Η συμφωνία είναι γνωστή και ως η Συμφωνία του Λιντς (Linz Symphony).
Η συμφωνία γράφτηκε μέσα σε τέσσερις ημέρες, για να συνοδεύσει τους τοπικούς άρχοντες, κατά την ανακοίνωση που θα έδιναν περί της άφιξης του Μότσαρτ. Η πρεμιέρα της Συμφωνίας έγινε στις 4 Σεπτεμβρίου το 1783. Στην 1 Απριλίου του ίδιου έτους έκανε πρεμιέρα και στη Βιέννη. Το χειρόγραφο της συμφωνίας δεν σώζεται. Η συμφωνία χωρίζεται σε τέσσερα μέρη, με το δεύτερο μέρος να είναι γραμμένο σε Φα μείζονα. Κατά το αργό μέρος της συμφωνίας, παρατηρείται το ύφος της siciliana, πράγμα σπάνιο για την πρώιμη δουλειά του συνθέτη.
Εξωτερικοί σύνδεσμοι
Κατηγορία:Συμφωνίες του Βόλφγκανγκ Αμαντέους Μότσαρτ Κατηγορία:Συνθέσεις σε Ντο μείζονα Κατηγορία:Συνθέσεις του 1783
Γενική χειρουργική
Για να ασκήσει κάποιος το επάγγελμα της Γενικής Χειρουργικής απαιτούνται έξι χρόνια μελέτης στο Ιατρικό Πανεπιστήμιο έπειτα προαιρετικά ένα χρόνο αγροτικό το οποίο πραγματοποείται σε αγροτικά ή ημιαστικά κέντρα και τέλος άλλα έξι χρόνια ειδίκευσης στο επάγγελμα (5 χρόνια Γενική Χειρουργική και ένας χρόνος για τις υποειδικότητες της Γενικής Χειρουργικής).
Παραπομπές
Κατηγορία:Χειρουργικές ειδικότητες
Απόστολος Τρύφωνος
Γεννήθηκε στην κωμόπολη της Κριθιάς της περιοχής Καλλίπολης της Χερσονήσου της Θράκης, σήμερα Alçıtepe της Τουρκίας, την 26η Νοεμβρίου 1878. Φοίτησε στην Μεγάλη του Γένους Σχολή και κατόπιν στην Ιερά Θεολογική Σχολή της Χάλκης από την οποία αποφοίτησε αριστούχος το 1901. Με την προτροπή του Πατριάρχη Ιωακείμ του Γ΄ εισήλθε στον κλήρο και στο Πατριαρχείο. Χειροτονήθηκε διάκονος την 6η Αυγούστου 1901 από τον Μητροπολίτη Ηρακλείας Γρηγόριο. Μητροπολίτης Ρόδου εξελέγη την 11η Ιουνίου 1913 και εγκαταστάθηκε στην έδρα του, λόγω δυσκολιών εκ μέρους των Ιταλικών Αρχών κατοχής (τα Δωδεκάνησα ευρίσκονταν υπό Ιταλική διοίκηση από το 1912), την 1η Απριλίου 1914 (Μεγάλη Τρίτη).
Εργάστηκε για την προώθηση των εκκλησιαστικών, κοινοτικών και εκπαιδευτικών θεμάτων της Ρόδου και ήταν ένθερμος υποστηρικτής της ένωσης της Δωδεκανήσου με την Ελλάδα. Το 1915 εξέδωσε το θρησκευτικό δεκαπενθήμερο περιοδικό «Ορθόδοξος Διδαχή», που κυκλοφόρησε για 6 χρόνια. Ήταν ο εμπνευστής και διοργανωτής των συλλαλητηρίων του αιματηρού Πάσχα του 1919 όπου διακήρυξε την επιθυμία του Δωδεκανησιακού λαού για ένωση με την Ελλάδα. Στις 26 Σεπτεμβρίου 1921 οι Ιταλοί τον συνέλαβαν και τον εξόρισαν στην Πάτμο και από κει, στις 18 Νοεμβρίου 1921 έφυγε για την Κωνσταντινούπολη. Αιτία ήταν ότι ο ίδιος δεν παρευρέθη στην υποδοχή του διαδόχου του Ιταλικού θρόνου που επισκέφθηκε εκείνες τις μέρες τη Ρόδο, ενώ και η ελληνική ορθόδοξη κοινότητα ήταν η μόνη που δεν υποδέχτηκε με ενθουσιασμό τον Ιταλό επίσημο. Επανήλθε στη Ρόδο στις 9 Οκτωβρίου 1924. Στα χρόνια που ακολούθησαν τα Δωδεκάνησα ταλαιπωρήθηκαν από το λεγόμενο ζήτημα του Αυτοκεφάλου. Ο Απόστολος βρέθηκε στο επίκεντρο της σχετικής διαμάχης και κατηγορήθηκε για συνεργασία με τις ιταλικές αρχές από μερίδα κληρικών και λαϊκών. Έγινε δολοφονική απόπειρα εναντίον του στις 2 Σεπτεμβρίου 1927 κατά τη διάρκεια περιοδείας του στη νότια Ρόδο.
Στη περίοδο της ιταλοκρατίας και ειδικά κατά τη φασιστική περίοδο η Ιταλία έλαβε αυστηρά μέτρα κατά της ελληνικής παιδείας. Τον Ιούλιο του 1937 και στη συνέχεια το 1939 (διάταγμα 163/30.6.1939) ο De Vecchi, Υπουργός Παιδείας και Τετράρχης του Φασισμού (Quadrumviro), επέβαλε αυστηρές διατάξεις. Καταργήθηκαν όλα τα ελληνικά έντυπα και η ελληνική γλώσσα έγινε μάθημα προαιρετικό και διδασκόταν χωρίς βιβλία ως την τρίτη τάξη του πενταετούς δημοτικού σχολείου. Διδάσκοντες και διδασκόμενοι υποχρεώνονταν να μιλούν μόνο ιταλικά, με την απειλή αυστηρών κυρώσεων. Πολλοί δάσκαλοι της μέσης και της δημοτικής εκπαίδευσης απολύθηκαν και έφυγαν από τη Ρόδο ενώ ήλθαν Ιταλοί δάσκαλοι από την Ιταλία. Πολλά παιδιά προτίμησαν να μην πηγαίνουν καθόλου στο σχολείο παρά να μάθουν ιταλικά. Τότε ο Μητροπολίτης Απόστολος, εκμεταλλευόμενος ένα «παράθυρο» του διατάγματος που επέτρεπε τη θρησκευτική κατήχηση, οργάνωσε κρυφά σχολεία που λειτουργούσαν υπό τον μανδύα των κατηχητικών. Στις εκκλησίες, όπως και σε σπίτια όπου γίνονταν κρυφά μαθήματα, δίδασκαν ιερείς και θεολόγοι. Όταν έγιναν καταγγελίες στις ιταλικές αρχές ότι οι μαθητές στα κατηχητικά διδάσκονταν ουσιαστικά την ελληνική γλώσσα, ο Απόστολος απάντησε στον κυβερνήτη ότι: «αυτό είναι φυσικό, αφού η ελληνική είναι η επίσημη γλώσσα της ορθόδοξης λατρείας, και οι ιερείς δεν γνωρίζουν άλλη γλώσσα ». Στα σχολεία αυτά χρησιμοποιούνταν σαν αναγνωστικά διάφορα εκκλησιαστικά και θρησκευτικά βιβλία που μοιράζονταν στους μαθητές.
Επίσης οργάνωσε μαθητικά συσσίτια και φροντιστήρια για την επιμόρφωση του κλήρου. Κατά τη διάρκεια του πολέμου και ιδιαίτερα κατά τη γερμανική κατοχή, συμπαραστάθηκε με διάφορους τρόπους τους διωκόμενους, απέτρεψε πολλές θανατικές εκτελέσεις και συνετέλεσε ώστε οι Γερμανοί αποχωρώντας να μην πραγματοποιήσουν την προγραμματισμένη ανατίναξη των κτιρίων της Νέας Αγοράς της πόλεως Ρόδου. Μετά τον πόλεμο εναντιώθηκε στη Βρετανική παρουσία, πιστεύοντας ότι οι Βρετανοί επιδίωκαν να επιβάλουν στα Δωδεκάνησα ένα καθεστώς ανάλογο με αυτό της Κύπρου.
Στις 15 Μαῒου 1945 υποδέχτηκε τον Αντιβασιλέα-Αρχιεπίσκοπο Αθηνών Δαμασκηνό που αποβιβάστηκε από το θωρηκτό Αβέρωφ κηρύσσοντας τον «αρραβώνα» των Δωδεκανήσων με την Ελλάδα. Αργότερα με την υποκίνηση ελαχίστων τοπικών παραγόντων και Ροδιτών του εξωτερικού, άρχισε η εναντίον του εκστρατεία. Το Οικουμενικό Πατριαρχείο, παρόλο που δεν αποδεχόταν τις κατηγορίες, του συνέστησε για λόγους σκοπιμότητας να παραιτηθεί. Υπέβαλε παραίτηση στις 8 Ιουνίου 1946 και αποσύρθηκε στην κατοικία του στα Τριάντα (Ιαλυσό). Στο Πατριαρχείο αλλά και στην Ελληνική κυβέρνηση υπήρχε διάχυτη η εντύπωση ότι είχε αδικηθεί και έτσι αργότερα, για λόγους αποκατάστασης, εξελέγη Μητροπολίτης Αμασείας το 1951 ενώ του προτάθηκε επίσης θέση μέλους της Ιεράς Συνόδου, την οποία δεν δέχθηκε λόγω της ηλικίας του.
Απεβίωσε στις 29 Νοεμβρίου 1957 και ετάφη στον τάφο των Αρχιερέων της Ρόδου, στο Κοιμητήριο του Αγίου Δημητρίου.
Παραπομπές
Κατηγορία:Μητροπολίτες Ρόδου Κατηγορία:Μητροπολίτες Αμασείας
Άαρον Ουάιτ
Ο Άαρον Ουάιτ (αγγλικά: Aaron White) (Οχάιο, 10 Σεπτεμβρίου 1992), είναι Αμερικανός επαγγελματίας καλαθοσφαιριστής. Με ύψος 2,06 μέτρα αγωνίζεται ως πάουερ φόργουορντ και ενίοτε ως σμολ φόργουορντ για τους Κουμαμότο Βόλτερς στην Ιαπωνία.
Υπήρξε μέλος της κολεγιακής ομάδας καλαθοσφαίρισης του Πανεπιστημίου της Αϊόβα.
Πρώτα χρόνια
Στις 25 Ιουνίου 2015, ο Ουάιτ επιλέχθηκε στην 49η θέση στο NBA Ντραφτ του 2015 από τους Ουάσινγκτον Ουίζαρντς. Αργότερα εντάχθηκε στους Ουίζαρντς για το ΝΒΑ Σάμερ Λιγκ 2015, όπου κατά μέσο όρο είχε 3.0 πόντους και 3.7 ριμπάουντ σε έξι αγώνες. Στις 6 Ιουλίου 2019, τα δικαιώματά του διαπραγματεύτηκαν από τους Μπρούκλιν Νετς σε μια συναλλαγή που αφορούσε τρεις ομάδες. Στις 26 Ιουλίου 2015, υπέγραψε συμφωνία ενός έτους με την Τέλεκομ Μπάσκετ Μπον στο Πρωτάθλημα Γερμανίας. Στο γερμανικό πρωτάθλημα μέτρησε 13.4 πόντους και 5.7 ριμπάουντ και ήταν δεύτερος σκόρερ της Μπον. Επίσης συμμετείχε για πρώτη φορά και σε ευρωπαϊκή διοργάνωση, το EuroCup, όπου σε 10 αγώνες που συμμετείχε, είχε 12.3 πόντους με 6.3 ριμπάουντ, όντας ο πρώτος σκόρερ και ριμπάουντερ της ομάδας. Τον Ιούνιο του 2016, το συμβόλαιό του έληξε και έφυγε από την ομάδα ώστε να επιδιώξει να βρει ένα συμβόλαιο NBA με την ομάδα που τον είχε επιλέξει στο ντραφτ το 2015, τους Ουάσινγκτον Ουίζαρντς. Σε πέντε αγώνες για την ομάδα στο ΝΒΑ Σάμερ Λιγκ 2016 είχε κατά μέσο όρο 7,2 πόντους και 5,2 ριμπάουντ.
Για τη σεζόν 2016–17, ο Ουάιτ υπέγραψε με την Ζενίτ Αγίας Πετρούπολης της VTB Λίγκα και του Γιούροκαπ. Ο Αμερικανός πάουερ φόργουορντ εκείνη την σεζόν είχε 9.3 πόντους, 6.6 ριμπάουντ και 1.3 ασίστ μέσο όρο στην VTB Λίγκα σε 30 αγώνες, ενώ στο EuroCup είχε 8.7 πόντους, 5.2 ριμπάουντ και 1.2 ασίστ ανά αγώνα σε 16 αγώνες.
Ζαλγκίρις Κάουνας
Στις 13 Ιουνίου 2017, ο Ουάιτ υπέγραψε με τη Λιθουανική ομάδα Ζάλγκιρις Κάουνας. Στην πρώτη του σεζόν με τον σύλλογο, κατά μέσο όρο είχε 8.9 πόντους (58.5% δίποντα, 38.5% τρίποντα, 74.7% βολές) και 4.4 ριμπάουντ σε 36 αγώνες της Ευρωλίγκα, φτάνοντας μέχρι το Φάιναλ Φορ της διοργάνωσης (κατέκτησε την τρίτη θέση) σε μια εξαιρετική χρονιά για την ομάδα. Στη Λιθουανία η χρονιά ήταν επιτυχημένη με την κατάκτηση του πρωταθλήματος στο οποίο ο αθλητής είχε 8 πόντους και 4.4 ριμπάουντ σε 45 ματς. Τον Ιούλιο του 2019, ανανέωσε με την Ζαλγκίρις για ακόμα ένα χρόνο.
Την σεζόν 2018-19, η παραγωγικότητα του Ουάιτ κυμάνθηκε στα ίδια επίπεδα και ήταν κατά μέσο όρο 8.2 πόντοι (57.2% δίποντα, 37.5% τρίποντα, 79.1% βολές) και 4.2 ριμπάουντ σε 34 παιχνίδια στην Ευρωλίγκα. Επίσης κατέκτησε ακόμα ένα πρωτάθλημα Λιθουανίας έχοντας 8.6 πόντους και 4.2 ριμπάουντ σε 40 ματς.
Αρμάνι Μιλάνο / Τενερίφη
Στις 14 Ιουλίου 2019, ο Ουάιτ υπέγραψε συμφωνία με την ιταλική ομάδα Αρμάνι Μιλάνο αλλά δόθηκε δανεικός στην Τενερίφη τον Ιανουάριο λόγω μειωμένης συμμετοχής (10′ στην Ευρωλίγκα, 12′ στο Πρωτάθλημα Ιταλίας κατά μ.ο). Στις 9 Φεβρουαρίου 2020, κατέκτησε το Διηπειρωτικό Κύπελλο, στα 2 ματς του οποίου είχε 10.5 πόντους και 5.5 ριμπάουντ. Με την ισπανική ομάδα είχε 10.8 πόντους και 4.6 ριμπάουντ στο Μπάσκετμπολ Τσάμπιονς Λιγκ της σεζόν 2019-20, ενώ στο ισπανικό πρωτάθλημα, πρόλαβε να καταγράψει 8 συμμετοχές με 7.3 πόντους και 4.1 ριμπάουντ.
Παναθηναϊκός
Στις 6 Αυγούστου 2020, ο Ουάιτ υπέγραψε επίσημα μονοετές συμβόλαιο με τον Παναθηναϊκό του Πρωταθλήματος Ελλάδας και της Ευρωλίγκα. Σε 33 ματς της Ευρωλίγκα τη σεζόν 2020-21, είχε κατά μέσο όρο 7.3 πόντους, 4 ριμπάουντ, 1 ασίστ, σουτάροντας με 61% στα δίποντα, 36% στα τρίποντα και 81% στις βολές. Στις 9 Μαΐου 2021, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Στο Πρωτάθλημα Ελλάδας μέτρησε 5.8 πόντους και 2.7 ριμπάουντ κατά μέσο όρο. Στις 29 Ιουνίου, αποχαιρέτησε τους «πράσινους» με μήνυμα από τα μέσα κοινωνικής δικτύωσης.
Ερυθρός Αστέρας
Στις 29 Ιουνίου 2021, ανακοινώθηκε από τον Ερυθρό Αστέρα, υπογράφοντας διετές συμβόλαιο συνεργασίας. Στις 20 Φεβρουαρίου 2022, κατέκτησε το Κύπελλο Σερβίας, αφού ο Ερυθρός Αστέρας κέρδισε στον τελικό την Παρτιζάν 85-68. Στις 6 Ιουνίου 2022 κατέκτησε για πρώτη φορά την Αδριατική Λίγκα, αφού ο Ερυθρός Αστέρας νίκησε την Παρτιζάν στη σειρά των τελικών 3-2. Στις 19 Ιουνίου, κατέκτησε και το Πρωτάθλημα Σερβίας, νικώντας στον τελικό με 71-59 την FMP. Τη σεζόν 2021-22, μέτρησε 5.5 πόντους, 3.6 ριμπάουντ και 1.2 ασίστ σε 18 αγώνες στην Ευρωλίγκα και ενώ είχε χάσει μεγάλο χρονικό διάστημα λόγω τραυματισμού. Στις 7 Σεπτεμβρίου 2022, αποτέλεσε παρελθόν από τον σύλλογο.
Μπούντουτσνοστ
Στις 13 Σεπτεμβρίου 2022, μετακόμισε στην Ποντγκόριτσα του Μαυροβουνίου για λογαριασμό της Μπούντουτσνοστ. Με την ομάδα είχε 6.4 πόντους και 3.1 ριμπάουντ μέσο όρο σε 17 λεπτά συμμετοχής.
Νταρουσάφακα
Στις 26 Δεκεμβρίου 2022, ανακοινώθηκε από την τούρκικη Νταρουσάφακα. Με την ομάδα ο Γουάιτ είχε κατά μέσο όρο 8.6 πόντους και 4.4 ριμπάουντ στο τούρκικο πρωτάθλημα, ενώ στο Μπάσκετμπολ Τσάμπιονς Λιγκ μέτρησε αντίστοιχα 7.3 πόντους και 3.7 ριμπάουντ.
Κουμαμότο Βόλτερς
Στις 27 Ιουνίου 2023, υπέγραψε στην Ιαπωνία και τους Κουμαμότο Βόλτερς για τη σεζόν 2023-24.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Τέλεκομ Μπάσκετς Μπον Κατηγορία:Καλαθοσφαιριστές Ζενίτ Αγίας Πετρούπολης Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές Αδριατικής Λίγκας
Ηγέτες των κομμάτων της Βουλής των Αντιπροσώπων των ΗΠΑ
Οι Ηγέτες και οι Υφηγητές των κομμάτων της Βουλής των Αντιπροσώπων των Ηνωμένων Πολιτειών, γνωστοί και ως "Αρχηγοί και Υπαρχηγοί της Πλειοψηφίας και της Μειοψηφίας", εκλέγονται από τους Βουλευτές των κομμάτων τους, σε μυστική ψηφοφορία. Σήμερα, στο 117ο Κογκρέσο, οι Δημοκρατικοί βουλευτές, κατέχουν την πλειοψηφία των εδρών στη Βουλή των Αντιπροσώπων και οι Ρεπουμπλικανοί βουλευτές, την μειοψηφία. Έτσι οι Ηγέτες των κομμάτων τους ονομάζονται: Ηγέτης της Πλειοψηφίας (Majority Leader) για τους Δημοκρατικούς και Ηγέτης της Μειοψηφίας (Minority Leader) για τους Ρεπουμπλικανούς αντίστοιχα.
Οι Ηγέτες των κομμάτων, συνεπικουρούνται από τους υφηγητές ή υπαρχηγούς των κομμάτων (Whips), οι οποίοι συντονίζουν μαζί με τους Ηγέτες το πρόγραμμα του κόμματος, την κομματική πειθαρχία και την προτεινόμενη νομοθεσία.
Σημερινοί Ηγέτες και Υφηγητές των κομμάτων, υπό την Προεδρία του Ρεπουμπλικανού Κέβιν ΜακΚάρθι είναι οι:
Ηγέτης της Πλειοψηφίας
Τα καθήκοντα του Ηγέτη της Πλειοψηφίας της Βουλής των Αντιπροσώπων, ποικίλλουν κάθε φορά ανάλογα με την σύνθεση της Βουλής και την πλειοψηφία που υπάρχει. Συνήθως ο Ηγέτης της Πλειοψηφίας, είναι δεύτερος στο κόμμα που βρίσκεται στη Βουλή, μετά από τον εκάστοτε Πρόεδρο της Βουλής των Αντιπροσώπων (ο οποίος συχνά όταν το κόμμα του βρίσκεται στην μειοψηφία, είναι Ηγέτης της Μειοψηφίας), και όταν το κόμμα του Ηγέτη της Πλειοψηφίας, γίνεται δεύτερος στην τάξη στο κόμμα μειοψηφίας (συνήθως Υφηγητής της Μειοψηφίας).
Γενικές αρμοδιότητές του είναι ο προγραμματισμός του νομοθετικού έργου, η διαχείριση των επιτροπών της Βουλής, η συνεπικουρία του Προέδρου της Βουλής (άμα βρίσκονται στο ίδιο κόμμα), και λοιπά καθήκοντα τα οποία τροποποιούνται σε κάθε ανάληψη.
Ηγέτης της Μειοψηφίας
Ο Ηγέτης της Μειοψηφίας της Βουλής των Αντιπροσώπων, είναι ο επικεφαλής της κοινοβουλευτικής ομάδας που έχει την μειοψηφία των εδρών στην Βουλή. Ο Ηγέτης της Μειοψηφίας έχει από θεσμική άποψη μια σειρά από αρμοδιότητες, καθώς επίσης έχει και το δικαίωμα να διορίζει άτομα σε ομοσπονδιακές οντότητες.
Πρακτικά ο Ηγέτης της Μειοψηφίας, βρίσκεται στην ισχυρότερη θέση ύστερα από τον εκάστοτε Πρόεδρο της Βουλής (που βρίσκεται στο αντίπαλο κόμμα), αφού αποτελεί τον αρχηγό της αντιπολίτευσης. Μαζί με τον Πρόεδρο της Βουλής και τον Ηγέτη της Πλειοψηφίας, συναποτελούν την διάσκεψη των ηγετών της Βουλής. Επίσης ο Ηγέτης της Μειοψηφίας, ορκίζει τους Βουλευτές που ανήκουν στο κόμμα του.
Από κομματική άποψη, ένας Ηγέτης της Μειοψηφίας, είναι εν αναμονή Πρόεδρος της Βουλής. Έχει ευρύ πλαίσιο κομματικών αποστολών και αρμοδιοτήτων, και κύριος σκοπός του είναι να καταστήσει το κόμμα του πλειοψηφικό. Οι κυριότερες δραστηριότητες ενός Ηγέτη της Μειοψηφίας της Βουλής, είναι οι εξής:
Υφηγητές
Ένας Υφηγητής, είναι ο υπεύθυνος για την κομματική πειθαρχία και διαχείριζεται το νομοθετικό πρόγραμμα του κόμματός τους στο Βήμα της Βουλής. Ο Υφηγητής, παρακολουθεί το νομοθετικό έργο και διασφαλίζει ότι όλοι οι Βουλευτές του κόμματος είναι παρόντα, όταν πρόκειται για σημαντικές ψηφοφορίες. Συνήθως εκλέγονται από τους Βουλευτές του κόμματός τους.
Ο Υφηγητής της Πλειοψηφίας είναι εξέχον μέλος του εκάστοτε κόμματος που κατέχει την πλειοψηφία των εδρών στην Βουλή. Βοηθά τον Πρόεδρο της Βουλής και τον Ηγέτη της Πλειοψηφίας να συντονίσουν τις ενέργειες και τις ιδέες του κόμματος, και υποστηρίζει γενικότερα το νομοθετικό έργο. Θεωρείται τρίτος στην τάξη στο κόμμα του (ύστερα από τον Πρόεδρο της Βουλής και τον Ηγέτη της Πλειοψηφίας, όταν βρίσκεται στην πλειοψηφία.
Ο Υφηγητής της Μειοψηφίας είναι επίσης εξέχον μέλος του εκάστοτε κόμματος που έχει την μειοψηφία των εδρών στη Βουλή. Θεωρείται δεύτερος στην τάξη στο κόμμα του, και βοηθά τον Ηγέτη της Μειοψηφίας στο συντονισμό της κοινοβουλευτικής ομάδας, και χειρίζεται νομοθετικά ζητήματα. Στην κοινή καθομιλουμένη ο Υφηγητής της Μειοψηφίας, δεν καλείται με αυτό το προσωνύμιο, αλλά ανάλογα με το κόμμα στο οποίο βρίσκεται στη μειοψηφία, δηλαδή είτε "Υφηγητής των Δημοκρατικών στη Βουλή", είτε "Υφηγητής των Ρεπουμπλικανών στη Βουλή".
Παραπομπές
Κατηγορία:Μέλη της Βουλής των Αντιπροσώπων (ΗΠΑ) Κατηγορία:Πολιτικοί των ΗΠΑ Κατηγορία:Ηγέτες εν ενεργεία
__ΕΥΡΕΤΗΡΙΟ__
Λαχανοσαλάτα με σάλτσα
right|thumb|200px|Λαχανοσαλάτα με σάλτσα. Η λαχανοσαλάτα με σάλτσα (coleslaw, προφέρεται «κόλσλο», ή μερικές φορές απλώς slaw («σλο») σε ορισμένες αμερικανικές διαλέκτους) είναι σαλάτα που αποτελείται κυρίως από κομμένο ωμό λάχανο και επίσης ψιλοκομμένα καρότα.
Τύποι
Υπάρχουν διαφορετικές συνταγές για την παρασκευή της σαλάτας, με την προσθήκη άλλων υλικών, όπως πιπεριά, κρεμμύδι, τριμμένο τυρί, ανανάς ή μήλο. Για το γαρνίρισμα προστίθεται λάδι, σάλτσα και ξίδι. Σε τυποποιημένη συσκευασία περιέχει και μαγιονέζα. Σε κάποιες συνταγές προστίθεται και μουστάρδα. Ένας τύπος τέτοιας σαλάτας στη Βόρεια Καρολίνα ονομάζεται barbecue slaw ή  red slaw και περιλαμβάνει κέτσαπ και ξίδι αντί μαγιονέζας.
Μια ακόμα παραλλαγή είναι το broccoli slaw, για την παρασκευή του οποίου χρησιμοποιείται ψιλοκομμένο μπρόκολο (ωμό) αντί για λάχανο. Το λάχανο μπορεί να είναι ψιλοκομμένο, κομμένο σε φέτες ή σε μικρά τετράγωνα.
Η εν λόγω σαλάτα συνοδεύει φαγητά με ψητό κρέας, όπως μπάρμπεκιου και τηγανιτές πατάτες, καθώς επίσης και τηγανιτό κοτόπουλο. Είναι επίσης ένα κοινό συστατικό στα σάντουιτς, στα χάμπουργκερ και στα χοτ ντογκς, μαζί με καυτερή πιπεριά (τσίλι) και καυτερή μουστάρδα.
Ιστορία και ετυμολογία
Ο όρος «coleslaw» προήλθε τον 20ό αιώνα ως μερική μετάφραση του ολλανδικού koolsla, βραχυγραφία για το koolsalade, που σημαίνει «λαχανοσαλάτα».
Εξωτερικοί σύνδεσμοι
Κατηγορία:Σαλάτες Κατηγορία:Γερμανική κουζίνα Κατηγορία:Αμερικανική κουζίνα Κατηγορία:Πολωνική κουζίνα Κατηγορία:Τρόφιμα με βάση το λάχανο
Νικόλαος Αλιμπράντης
Ο  Νικόλαος Αλιπράντης  (αναφέρεται και Αλιμπράντης) (Κωνσταντινούπολη, 1882 - Ιανουάριος 1958) ήταν Έλληνας γυμναστής, Ολυμπιονίκης το 1906.
Βιογραφία
Πήρε μέρος στην Μεσολυμπιάδα του 1906 και ήταν χρυσός ολυμπιονίκης στο γυμναστικό πένταθλο με 90 βαθμούς, δεύτερος με 80 βαθμούς ήταν ο αδελφός του Γιώργος. Ήταν αθλητής του Α.Ο. Ταταύλα, Ελληνικού συλλόγου της Κωνσταντινούπολης. Απεβίωσε και κηδεύτηκε στην Κωνσταντινούπολη τον Ιανουάριο του 1958.
Παραπομπές
Κατηγορία:Έλληνες Ολυμπιονίκες [[Κατηγορία:Έλληνες αθλητές της ενόργανης γυμναστικής]
Αναθηματική πόρπη Αρτέμιδος Ορθίας (Εθνικό Αρχαιολογικό Μουσείο, αρ. 750)
Η αναθηματική πόρπη της Αρτέμιδος Ορθίας που φιλοξενείται στο Εθνικό Αρχαιολογικό Μουσείο είναι αρχαιολογικό εύρημα από τον Ναό της Αρτέμιδος Ορθίας στη Σπάρτη. Βρέθηκε στις ανασκαφές που διενήργησε η Βρετανική Σχολή Αθηνών το 1906 στη Σπάρτη. Είναι ένα από τα ωραιότερα ευρήματα της ανασκαφής αυτής.
Περιγραφή
Πρόκειται για τετράγωνο χαμηλό ανάγλυφο ελεφάντινο πλακίδιο στο οποίο είναι κολλημένη μια μπρούτζινη βελόνα τύπου παραμάνας, όπως οι σημερινές πόρπες. Είναι επεξεργασμένη με μεγάλη δεξιοτεχνία και προσοχή, αν και το ανάγλυφο δεν έχει μεγάλο βάθος. Μοιάζει περισσότερο με ζωγραφιά παρά με γλυπτό. Εικονίζει τη θεά Άρτεμις με φτερά πλαισιωμένη από κορνίζα με σπείρες. Το πρόσωπο και τα πόδια είναι στραμμένα προς τα δεξιά, ενώ το σώμα είναι στραμμένο προς τα εμπρός. Είναι στεφανωμένη με κορώνα, και φοράει ποδήρη ένδυμα. Η πλούσια κόμη πέφτει κάθετα στους ώμους. Κρατάει από ένα πουλί στο κάθε χέρι, ενώ ένα πουλί στέκει σε κάθε ώμο της.
Ιστορική τοποθέτηση
Είναι έργο λακωνικής τέχνης αρχαϊκού τύπου και χρονολογείται στο έτος 660 π.Χ.
Εξωτερικοί σύνδεσμοι
Κατηγορία:Εθνικό Αρχαιολογικό Μουσείο Κατηγορία:Αρχαία Σπάρτη Κατηγορία:Αρχαιολογικά ευρήματα στη Λακωνία
Καρλσρούη ΣΚ
Η Καρλσρούη ΣΚ (γερμανικά: Karlsruher SC) είναι γερμανικός αθλητικός σύλλογος από την πόλη Καρλσρούη, Βάδη-Βυρτεμβέργη. Ιδρύθηκε στις 6 Ιουνίου του 1894 ως Καρλσρούη Φένιξ (Karlsruher FC Phönix). Έδρα της ποδοσφαιρικής ομάδας είναι το Βίλντπαρκσταντιον, χωρητικότητας 29.699 θεατών.
Έχει κατακτήσει 1 Πρωτάθλημα Γερμανίας το 1909 ενώ ήταν φιναλίστ το 1956. Έχει ακόμη κατακτήσει 2 πρωταθλήματα 2. Μπουντεσλίγκα το 1984 και το 2007 και 1 πρωτάθλημα 3. Λίγκα το 2013. Ακόμη, έχει κατακτήσει 2 Κύπελλα Γερμανίας (1955, 1956).
Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Καρλσρούη ΣΚ Κατηγορία:Ιδρύσεις ποδοσφαιρικών ομάδων το 1894
Ρόννε
Το Ρόννε (δανικά: Rønne) είναι η μεγαλύτερη πόλη στο δανέζικο νησί Μπόρνχολμ στη Βαλτική Θάλασσα. Έχει πληθυσμό 13.579 κατοίκων (1 Ιανουαρίου 2015). Κάποτε ήταν δήμος από μόνο του από το 1970 έως το 2002, όταν το Μπόρνχολμ ήταν νομός (δανικά: Bornholms Amt) με έκταση 29,11 τετραγωνικά χιλιόμετρα, σήμερα είναι το διοικητικό κέντρο του δήμου Μπόρνχολμ. Από το 2018, 11.539 κάτοικοι ζουν στην Ενορία Ρόννε, η οποία είναι ένα στενό κομμάτι γης (αριθμός 16 στον χάρτη με τις ενορίες) στο δυτικότερο τμήμα του νησιού και απλώνεται προς βορρά και νοτίως περιλαμβάνοντας περίπου το ένα τρίτο της περιοχής του πρώην δήμου. Η Ενορία Κνούντσκερ αποτελούσε τον υπόλοιπο δήμο. Δεν κατοικούν όλοι οι κάτοικοι της Ενορίας Ρόννε (statistikbanken.dk/(πίνακας) KM1:αριθμός 400-7552) ή Κνούντσκερ (400-7553) στην πόλη (συνεχόμενη δομημένη περιοχή) Ρόννε.
Λόγω του φυσικού λιμανιού και της στρατηγικής του θέσης στη Βαλτική Θάλασσα, το Ρόννε έχει ενδιαφέρουσα ιστορία που εμπίπτει στη γερμανική και σουηδική επιρροή κατά την ανάπτυξή του ως αλιευτικός λιμένας ρέγγας. Σήμερα, με τα λιθόστρωτα δρομάκια, τα ξύλινα κατά το ήμισυ σπίτια και τα ενδιαφέροντα μουσεία του, προσελκύει επισκέπτες κυρίως από τη Δανία, τη Γερμανία, τη Σουηδία και την Πολωνία.
Παραπομπές
Κατηγορία:Πόλεις της Δανίας
Μοχάμεντ Χάμζα
Σχεδιασμός της σημαίας της Μαλαισίας
Όταν η Ομοσπονδία της Μαλαισίας αντικατέστησε τη βραχύβια Μαλαϊκή Ένωση, η ομοσπονδιακή κυβέρνηση μέσα από το Ομοσπονδιακό Νομοθετικό Συμβούλιο κάλεσε για ένα διαγωνισμό σχεδίων για μια νέα σημαία. Τρεις σημαίες διαβιβάστηκαν στο κοινό. Η πρώτη σημαία είχε 11 λευκά αστέρια με δύο Μαλαισιακά κρις (μαχαίρια) στη μέση εναντίον ενός μπλε φόντου. Η δεύτερη σημαία είχε "ομόκεντρο κύκλο 11 αστεριών γύρω από ένα περασμένο κερίς σε μπλε πεδίο." Το τρίτο "είχε 11 εναλλασόμενες κόκκινες και λευκές ρίγες και ένα κίτρινο μισοφέγγαρο και ένα πεντάκτινο αστέρι σε μπλε φόντο στην πάνω αριστερή γωνία." Το τρίτο σχέδιο - από το Μοχάμεντ Χάμζα του Τμήματος Δημοσίων Έργων - επιλέχθηκε ως ο νικητής μέσα από μια δημόσια δημοσκόπηση που πραγματοποιήθηκε από τα Μαλαισιακά Ταχυδρομεία. Καθώς η Μαλαισία πολεμούσε τους κομμουνιστές κατά τη διάρκεια της Μαλαϊκής έκτακτης Ανάγκης, το πεντάκτινο αστέρι είχε παράξενη ομοιότητα με τα κομμουνιστικά σύμβολα. Ως εκ τούτου, το αστέρι τροποποιήθηκε για να φιλοξενήσει έξι περισσότερες ακτίνες.
Παραπομπές
Κατηγορία:Μαλαισιανοί Κατηγορία:Εθνικά σύμβολα της Μαλαισίας
Σπουδή Op. 10, No. 7 (Σοπέν)
Η Σπουδή Op. 10, No. 7 σε Ντο μείζονα είναι σπουδή του Φρεντερίκ Σοπέν, που γράφτηκε το 1830. Δημοσιεύθηκε πρώτη φορά το 1833, σε Γαλλία, Γερμανία και Αγγλία. Το τέμπο της σπουδής είναι vivace σε 6/8, έχοντας ένα πιο ζωντανό ύφος. Όπως και οι περισσότερες σπουδές του Σοπέν, έτσι κι αυτή, προϋποθέτει υψηλή τεχνική από τον πιανίστα. Παρόλα αυτά, δεν είναι μία από τις διαδεδομένες του. Μία μέση εκτέλεση της σπουδής διαρκεί περίπου 1,5 λεπτό. Η σπουδή είναι επίσης γνωστή και ως Toccata.
Παραπομπές
<References/>
Εξωτερικοί σύνδεσμοι
10 07 Κατηγορία:Συνθέσεις σε Ντο μείζονα Κατηγορία:Συνθέσεις του 1830
Κρασί, Θάλασσα και τ' Αγόρι μου
Το "Κρασί, Θάλασσα και τ' Αγόρι μου" ήταν η πρώτη ελληνική συμμετοχή στο διαγωνισμό τραγουδιού της Eurovision το 1974, στα ελληνικά από τη Μαρινέλλα. Το τραγούδι είναι ένα τυπικό ελληνικό παραδοσιακό μπουζούκι, με την Μαρινέλλα να τραγουδάει ότι μόνο που χρειάζεται στη ζωή είναι "λίγο κρασί, λίγο θάλασσα και ο φίλος της".
Με διεύθυνση ορχήστρας και σύνθεση του Γιώργου Κατσαρού και με στίχους του Πυθαγόρα, ήταν το πρώτο τραγούδι που εκπροσωπούσε την Ελλάδα στο διαγωνισμό τραγουδιού της Eurovision. Η δημοφιλής Ελληνίδα τραγουδίστρια Μαρινέλλα επελέγη για να τραγουδήσει το τραγούδι στο διαγωνισμό τραγουδιού Eurovision 1974 που έλαβε χώρα στο Μπράιτον της Αγγλίας στις 6 Απριλίου 1974. Το τραγούδι παρουσιάστηκε πέμπτο κατά σειρά εμφάνισης από τις 17 συμμετοχές της βραδιάς μετά την Άν-Καρίν Στρόμ της Νορβηγίας με το "The First Day of Love" και πριν του Πονγκ του Ισραήλ με το "Natati La Khayay". Κατά το πέρας της ψηφοφορίας, η απόδοση είχε λάβει επτά βαθμούς, τοποθετώντας την ενδέκατη στο σύνολο των 17 χωρών που έλαβαν μέρος.
Παραπομπές
Κατηγορία:Τραγούδια του 1974 Κατηγορία:Τραγούδια της Ελλάδας στη Eurovision
Ψευδοκώδικας
Ο ψευδοκώδικας είναι εργαλείο που χρησιμοποιείται από προγραμματιστές, κυρίως στα αρχικά στάδια της σχεδίασης και κατασκευής ενός προγράμματος. Με τον ψευδοκώδικα, τα βήματα μιας λύσης ή η μορφή ενός αλγόριθμου περιγράφονται με σύντομες και περιεκτικές προτάσεις που όμως υπακούουν σε μια τυποποίηση που πλησιάζει την τυποποίηση μιας γλώσσας προγραμματισμού.
Είναι ένα από τα πιο συνηθισμένα εργαλεία για τον ορισμό αλγορίθμων. Ο ψευδοκώδικας είναι μια αναπαράσταση σε φυσική γλώσσα του κώδικα που απαιτείται για έναν αλγόριθμο. Είναι κατά ένα ποσοστό φυσική γλώσσα και κατά το υπόλοιπο δομημένος κώδικας. Το μέρος της φυσικής γλώσσας παρέχει μια ανεπίσημη σύνταξη η οποία διαβάζεται εύκολα, ενώ το μέρος του κώδικα συνίσταται σε μια εκτεταμένη έκδοση των βασικών αλγοριθμικών δομών, της ακολουθίας, της επιλογής και της επανάληψης.
Βιβλιογραφία
Κατηγορία:Γλώσσες προγραμματισμού Κατηγορία:Γλώσσα περιγραφής αλγορίθμων
Πάρτιρα Ηρακλείου
Τα Πάρτιρα είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου. Απέχει από  το  Ηράκλειο  39,3   χιλιόμετρα. Οι κάτοικοι ασχολούνται κυρίως με την αμπελοκαλλιέργεια και την ελαιοκομία. Έτσι, η οικονομία του χωριού στηρίζεται στο λάδι και στο κρασί. Μεταξύ άλλων, λειτουργούν Δημοτικό Σχολείο και νηπιαγωγείο. Στα Πάρτιρα συναντούμε τις εκκλησίες του Αγίου Παντελεήμονα, της Αγίας Τριάδας, της Αγίας Μαρίνας και το προσκύνημα της Παναγίας Κεράς. Ο οικισμός πανηγυρίζει στις 28 Μαΐου και στις 27 Ιουνίου.
Ιστορικά στοιχεία
Το όνομα Πάρτιρα το συναντάμε για πρώτη φορά σε έγγραφα του Δουκικού Αρχείου του Χάνδακα του 1368 με τη γραφή Partira. Το  χωριό   αναφέρεται   στον Καστροφύλακα και μάλιστα δύο οικισμοί. Πρόκειται για τα Partira Catto, με 121 κατοίκους και Partira Apano με 42 κατοίκους στην επαρχία Μπελβεντέρε. Κατά την περίοδο της Τουρκοκρατίας στον οικισμό κατοικούσαν 22 οικογένειες Τούρκων και 128 άτομα το 1834 και το 1881 αντίστοιχα.
Οι σημερινοί κάτοικοι του χωριού κατάγονται από το Οροπέδιο Λασιθίου, το Μοχό, το Μεραμπέλο, την Ιεράπετρα και τη Μικρά Ασία.
Αναφορικά με τους άλλους σημερινούς οικισμούς του Δημοτικού διαμερίσματος, η Μικρά Επισκοπή ήταν παλαιότερα έδρα της Επισκοπής Αρκαδίας, ενώ κατά την Τουρκοκρατία κατοικούνταν αποκλειστικά από Τούρκους. Το 1583 τη βλέπουμε ως Piscopi de Arcadia με 105 κατοίκους (Κ 97). Στην ίδια απογραφή (Κ 96) αναγράφεται η Μπαδιά (Pandea) με κατοίκους 71. Το όνομά της πιθανόν να προέρχεται από το abbadia-badia=μοναστήρι. Η Τουρλωτή επίσης αναφέρεται Truloti, με 24 κατοίκους. Κατά την Τουρκοκρατία ζούσαν 5 οικογένειες Τούρκων το 1834 και 65 άτομα το 1881. Μέχρι τις τελευταίες δεκαετίες στην κοινότητα Παρτίρων υπάγονταν και οι καταργηθέντες σήμερα οικισμοί της Βιτσιλιάς (25 κάτοικοι το 1971, υψ. 460 μ.), το όνομα της οποίας σημαίνει φωλιά της βιτσίλας (κρητική ονομασία του γύπα)  και της Χαλασούς (25 κάτοικοι το 1971, υψ. 380 μ.). Το 1583 τα χωριά αυτά αναφέρονται Vicilea με 28 κατοίκους (Κ 97) και Calassó με 53 κατοίκους (Κ 96). Κατά την περίοδο της Τουρκοκρατίας και σε αυτούς τους οικισμούς κατοικούσαν μόνο Τούρκοι.
Δείτε επίσης
Κοινότητα Παρτίρων
Παραπομπές
Παρτιρα Παρτι Κατηγορία:Δήμος Μινώα Πεδιάδας